Psalmo 128
Mɔzɔha.
1 Woayra ame siwo vɔ̃a Yehowa,
ame siwo zɔna le eƒe mɔwo dzi.
2 Àɖu wò ŋutɔ wò dɔwɔwɔ ƒe kutsetse,
eye yayra kple dzidzedze anye tɔwò gome.
3 Srɔ̃wò anɔ abe wainka si tse kplanyaa la ene anɔ aƒewò me;
viwò ŋutsuwo anɔ abe amitiɖɔmi ene le wò kplɔ̃ ŋu godoo.
4 Kpɔ ɖa, aleae woyraa
ŋutsu si vɔ̃a Yehowa lae.
5 Yehowa neyra wò tso Zion le wò agbemeŋkekewo katã me,
eye àkpɔ Yerusalem ƒe dzidzedze.
6 Ànɔ agbe akpɔ viwòwo ƒe viwo.
Ŋutifafa nenɔ Israel dzi.